Iktatószám: /2024.

**ÉVES ELLENŐRZÉSI JELENTÉS**

**HAJDÚ-BIHAR VÁRMEGYE ÖNKORMÁNYZATA**

**2023. ÉVI BELSŐ ELLENŐRZÉSI TEVÉKENYSÉGÉRŐL**

**Készítette: Nemesné Sőrés Erzsébet**

 **belső ellenőr**

**Vezetői összefoglaló**

A helyi önkormányzatok belső kontrollrendszerének alapvető szabályairól a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) rendelkezik.

A belső ellenőrzésre vonatkozó részletes szabályokat a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet
(a továbbiakban: Bkr.) állapítja meg. Hajdú-Bihar Vármegye Önkormányzatánál (továbbiakban: Önkormányzat) 2023. évben a belső ellenőrzési tevékenységet a Bkr-nek megfelelően és a 2/2018. Jegyzői Utasítással kiadott a Hajdú-Bihar Megyei Önkormányzati Hivatal Belső Ellenőrzési Kézikönyve (továbbiakban: Belső Ellenőrzési Kézikönyv) alapján végeztem.

A Bkr. 22. § (1) bekezdés g) pontja rögzíti, hogy a belső ellenőrzési vezető feladata az éves ellenőrzési jelentés, illetve összefoglaló éves ellenőrzési jelentés 48. §-ban foglaltak szerinti összeállítása.

A Bkr. 48. §-a meghatározza az államháztartásért felelős miniszter által közzétett módszertani útmutató figyelembevételével elkészített éves ellenőrzési jelentés tartalmát.

Az Önkormányzat 2023. évi belső ellenőrzési tevékenységéről szóló éves ellenőrzési jelentés a Bkr. 48. §-ában és a Pénzügyminiszter által 2022. évben közzétett, a Bkr. alapján összeállítandó éves ellenőrzési terv és éves ellenőrzési jelentés, éves összefoglaló ellenőrzési jelentés elkészítésre vonatkozó módszertani útmutatóban meghatározott formai és tartalmi követelményeknek megfelelően készült.

Az Önkormányzat 2023. évi belső ellenőrzési tervét Hajdú-Bihar Vármegye Önkormányzata Közgyűlése 174/2022. (XII.16.) határozatával hagyta jóvá.

A belső ellenőrzési terv az ellenőrzés bizonyosságot adó tevékenysége körében három ellenőrzést irányozott elő, amelyek közül egy pénzügyi és két szabályszerűségi és pénzügyi ellenőrzés volt. Ezen túlmenően egy 2022. évről áthúzódó szabályszerűségi ellenőrzés is végrehajtásra került.

Az ellenőrzött szervezetek Hajdú-Bihar Vármegye Önkormányzata és a Hajdú-Bihar Vármegyei Önkormányzati Hivatal (továbbiakban: Önkormányzati Hivatal) voltak.

A belső ellenőrzési terv végrehajtása megtörtént. Terven felüli, soron kívüli ellenőrzésre nem került sor.

Az ellenőrzésről készült jelentések a jóváhagyott ellenőrzési programoknak megfelelően, a Belső Ellenőrzési Kézikönyvben foglalt tartalmi és formai követelményekre figyelemmel készültek.

A belső ellenőrzés szabályszerű 2022. évi zárszámadást, megbízható és valós képet nyújtó 2022. évi mérleget, megfelelően szabályozott és szabályszerű közbeszerzést, valamint a támogatói okiratoknak megfelelő és szabályszerű támogatás felhasználást állapított meg. A vizsgált témákhoz hasonló, vagy kapcsolódó belső ellenőrzés volt a korábbi években, az akkor megállapított hiányosságokat kiküszöbölték.

A fenti megállapítások alapján levonható az a következtetés, hogy a belső kontrollrendszer az Önkormányzatnál és az Önkormányzati Hivatalnál jól kiépített, a jogszabályoknak és a szabályzatoknak megfelelően, hatékonyan és eredményesen működik. A belső ellenőrzés megállapításai hasznosulnak.

A belső ellenőrzési tevékenység ellátása a 2023. évben hatályos Bkr. 16. § (1) bekezdésében foglaltaknak megfelelően, polgári jogi szerződés (megbízási szerződés) keretében, külső szolgáltató bevonásával történt.

A belső ellenőr megfelel a Bkr. 16. § (7) bekezdésében rögzített szakmai feltételeknek.

A belső ellenőrzés keretében 2023. évben a belső ellenőr nem végzett a Bkr. 21. § (4) bekezdés szerinti tanácsadói tevékenységet.

A belső ellenőrzés szervezeti és funkcionális függetlensége biztosított volt.

A 2023. évi belső ellenőrzési terv alapján lefolytatott és befejezett belső ellenőrzésekkel kapcsolatosan négy intézkedést javasolt a belső ellenőr, amelyre az intézkedési terv készítése folyamatban van.

**Összegzésként megállapítható, hogy az Önkormányzati Hivatalnál a Jegyző gondoskodott a belső kontrollrendszer kialakításáról, valamint szabályszerű, eredményes, gazdaságos és hatékony működéséről. A működtetett kontrollrendszer teljesíti a vele szemben megfogalmazott jogszabályi követelményeket.**

**TARTALOMJEGYZÉK**

1. **A belső ellenőrzés által végzett tevékenység bemutatása**

I/1. Az éves ellenőrzési tervben foglalt feladatok teljesítésének értékelése

I/1a) A tárgyévre vonatkozó éves ellenőrzési terv teljesítése, az ellenőrzések összesítése

I/1b) Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása

I/2. A bizonyosságot adó tevékenységet elősegítő és akadályozó tényezők bemutatása

I/2a) A belső ellenőri egységek humánerőforrás ellátottsága

I/2b) A belső ellenőrzési egység és a belső ellenőrök szervezeti és funkcionális függetlenségének biztosítása

I/2c) Összeférhetetlenségi esetek

I/2d A belső ellenőrzési jogokkal kapcsolatos esetleges korlátozások bemutatása

I/2e) A belső ellenőrzés végrehajtását akadályozó tényezők

I/2f) Az ellenőrzések nyilvántartása

I//2g) Az ellenőrzési tevékenység fejlesztésére vonatkozó javaslatok

I/3. A tanácsadó tevékenység bemutatása

1. **A belső kontrollrendszer működésének értékelése ellenőrzési tapasztalatok alapján**

II/1. A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok

II/2. A belső kontrollrendszer öt elemének értékelése

1. **Az intézkedési tervek megvalósítása**
2. **A belső ellenőrzés által végzett tevékenység bemutatása**

A helyi önkormányzatok belső kontrollrendszerének alapvető szabályait a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 119-120. §-ai tartalmazzák.

A 119. § (3) bekezdése rögzíti, hogy a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

A Mötv. 119. § (4) bekezdése előírja, hogy a jegyző köteles gondoskodni – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

A Mötv. 119. § (6) bekezdése rögzíti, hogy a helyi önkormányzat és költségvetési szervei belső ellenőrzésére vonatkozó részletes szabályokat jogszabály tartalmazza.

A belső ellenőrzésre vonatkozó részletes szabályokat a Bkr. állapítja meg. Az Önkormányzatnál a 2023. évi belső ellenőrzési tevékenység a Bkr-nek megfelelően került végrehajtásra.

A Bkr. 22. § (1) bekezdés g) pontja rögzíti, hogy a belső ellenőrzési vezető feladata az éves ellenőrzési jelentés, illetve összefoglaló éves ellenőrzési jelentés 48. §-ban foglaltak szerinti összeállítása.

A Bkr. 48. §-a meghatározza az államháztartásért felelős miniszter által közzétett módszertani útmutató figyelembevételével elkészített éves ellenőrzési jelentés tartalmát.

A Pénzügyminiszter 2022. augusztusban tette közzé az „Útmutató a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet alapján összeállítandó éves ellenőrzési terv, valamint éves ellenőrzési jelentés és összefoglaló éves ellenőrzési jelentés elkészítéséhez (továbbiakban: Útmutató) című dokumentumot.

Az Önkormányzat 2023. évi belső ellenőrzési tevékenységéről szóló éves ellenőrzési jelentés a Bkr. 48. §-ában és az Útmutatóban meghatározott formai és tartalmi követelményeknek megfelelően készült.

A Bkr. 49. § (3a) bekezdés szerint a jegyző a tárgyévre vonatkozó éves ellenőrzési jelentést, valamint a helyi önkormányzat által alapított költségvetési szervek éves ellenőrzései alapján készített éves összefoglaló ellenőrzési jelentést – a tárgyévet követően, legkésőbb a zárszámadási rendelet elfogadásáig – a képviselő-testület elé terjeszti jóváhagyásra.

Hajdú-Bihar Vármegye Önkormányzatánál az Önkormányzati Hivatalon kívül nincs másik költségvetési szerv, így éves összefoglaló ellenőrzési jelentést nem kell készíteni.

A belső ellenőrzési terv az ellenőrzés bizonyosságot adó tevékenysége körében három ellenőrzést irányozott elő, amelyek közül egy pénzügyi és két szabályszerűségi és pénzügyi ellenőrzés volt. A belső ellenőrzési tervben szereplő ellenőrzéseken túlmenően végrehajtásra került egy 2022. évről áthúzódó szabályszerűségi ellenőrzés is.

Az ellenőrzött szervezetek: Hajdú-Bihar Vármegye Önkormányzata és a Hajdú-Bihar Vármegyei Önkormányzati Hivatal voltak.

A belső ellenőrzési tervben előirányzott ellenőrzések 2023. évben megkezdődtek, de 2023. december 31-ig nem zárultak le. A jelen éves összefoglaló jelentés elkészítéséig lezárultak, végrehajtásuk megtörtént. Terven felüli, soron kívüli ellenőrzésre nem került sor.

A belső ellenőrzési tevékenységet 2023. évben a Belső Ellenőrzési Kézikönyvben foglalt előírásoknak megfelelően végeztem.

Az ellenőrzéssel kapcsolatos akadályozó tényezők az ellenőrzött szervezetek oldaláról nem merültek fel, az érintett munkatársak és a tárgyi feltételek segítették a belső ellenőr tevékenységét.

Az ellenőrzésekről készült jelentések a jóváhagyott ellenőrzési programoknak megfelelően, a Belső Ellenőrzési Kézikönyvben foglalt tartalmi és formai követelményekre figyelemmel készültek.

Az 1/2023. számú ellenőrzés végrehajtásának eredményeként a belső ellenőrzés megállapította, hogy Hajdú-Bihar Vármegye Önkormányzatának 2022. évi zárszámadási rendelete szabályszerű.

A 2/2023. ellenőrzés eredményeként összegzésként megállapításra került, hogy Hajdú-Bihar Vármegye Önkormányzatának 2022. évi mérlege és a Hajdú-Bihar Vármegyei Önkormányzati Hivatal 2022. mérlege megbízható és valós képet ad az Önkormányzat és a Hivatal 2022. december 31-én fennálló vagyoni helyzetéről.

A 3/2023. számú ellenőrzés során a vizsgálat összegző megállapítása, hogy Hajdú-Bihar Megye Önkormányzata a vizsgálat tárgyát képező Bethlen Gábor Alapból nyert „Nemzetköziesedés – Hajdú-Bihar és Hargita megye önkormányzatai együttműködési területeinek bővítése” című pályázat támogatást a pályázati célnak megfelelően, a támogatói okiratban meghatározottak szerint használta fel. Beszámolási kötelezettségét a Támogató felé határidőben, az előírt tartalommal teljesítette. A Pályázattal kapcsolatos számlák, bizonylatok kifizetése szabályszerű volt.

A 2022. évről áthúzódó 3/2022. számú vizsgálat eredményeként összegzésként megállapítható volt, hogy az Önkormányzatnál 2021. évben a közbeszerzési eljárások szabályozása, lefolytatása, dokumentálása megfelelt a jogszabályi előírásoknak és a Közbeszerzési Szabályzatnak.

A fenti megállapítások alapján levonható az a következtetés, hogy a belső kontrollrendszer minden vizsgált szervezetnél, így az Önkormányzatnál és az Önkormányzati Hivatalnál jól kiépített, a jogszabályoknak és a szabályzatoknak megfelelően, hatékonyan és eredményesen működik. A belső ellenőrzés megállapításai hasznosulnak.

Az éves jelentéshez az útmutató által kötelezően előírt mellékleteket csatoltam.

A belső ellenőrzési tevékenység ellátása a 2023. évben hatályos Bkr. 16. § (1) bekezdésében foglaltaknak megfelelően, polgári jogi szerződés (megbízási szerződés) keretében, külső szolgáltató bevonásával történt.

A belső ellenőr Nemesné Sőrés Erzsébet egyéni vállalkozó, költségvetési minősítéssel rendelkező okleveles könyvvizsgáló és regisztrált államháztartási belső ellenőr. Regisztrációs száma: 5115834.

 A belső ellenőr államháztartási területen 20 éves szakmai gyakorlattal rendelkezik, így megfelel a Bkr. 16. § (7) bekezdésében rögzített szakmai feltételeknek.

A 2023. évi belső ellenőrzési feladatok ellátása során minősített adat megismerésére nem volt szükség.

A belső ellenőr tevékenységét közvetlenül a Jegyzőnek alárendelve végezte, a szervezeti és a funkcionális függetlensége biztosított volt.

**I.1. Az éves ellenőrzési tervben foglalt feladatok teljesítésének értékelése**

A belső ellenőrzési tervben előirányzott ellenőrzések 2023. évben megkezdődtek, de 2023. december 31-ig nem zárultak le, végrehajtásuk a jelen éves jelentés elkészítéséig megtörtént. Terven felüli, soron kívüli ellenőrzésre nem került sor.

Az ellenőrzésekről készült az Útmutató szerinti összefoglaló táblázatot a jelentés 2. sz. és 3. sz. melléklete tartalmazza.

**I/1a) A tárgyévre vonatkozó éves ellenőrzési terv teljesítése, az ellenőrzések összesítése**

| **Sorszám** | **Ellenőrzés címe** | **Az ellenőrzés státusza** |
| --- | --- | --- |
| 1/2023. | A 2022. évi zárszámadási rendelet szabályszerűsége | végrehajtott |
| 2/2023. | Az Önkormányzat és az Önkormányzati Hivatal 2022. évi költségvetési beszámoló mérlegének összeállítása | végrehajtott |
| 3/2023. | A Bethlen Gábor Alapból támogatott „Nemzetköziesedés – Hajdú-Bihar és Hargita megye önkormányzatai együttműködési területeinek bővítése” című pályázat megvalósítása | végrehajtott |
| 3/2022. | A Hajdú-Bihar Megyei Önkormányzatnál 2021. évben lefolytatott közbeszerzési eljárások szabályszerűségének ellenőrzése. | végrehajtott |

**I.1b) Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása**

A belső ellenőrzés nem tárt fel olyan hiányosságot, cselekményt, mulasztást, amelynek kapcsán büntető-, szabálysértési, kártérítési, illetve fegyelmi eljárást kellett volna kezdeményeznie.

**I/2. A bizonyosságot adó tevékenységet elősegítő és akadályozó tényezők bemutatása**

**I/2a) A belső ellenőri egységek humánerőforrás ellátottsága**

Az Önkormányzati Hivatalnál 2023. évben – az előző évekhez hasonlóan – a gazdaságosság elvét szem előtt tartva nem alakítottak ki belső ellenőrzési szervezeti egységet. A belső ellenőrzési feladat ellátása a Bkr. 15. § (9) bekezdés a) pontjában és 16. § (1) bekezdésében foglaltaknak megfelelően, polgári jogi szerződés (megbízási szerződés) keretében, külső szolgáltató bevonásával történt.

A külső szolgáltató belső ellenőr Nemesné Sőrés Erzsébet egyéni vállalkozó, költségvetési minősítésű könyvvizsgáló és rendelkezik a Pénzügyminiszter belső ellenőrzési tevékenység végzésére jogosító regisztrációs engedélyével. Regisztrációs száma: 5115834.

A külső szakember 20 éves államháztartási ellenőrzési szakterületen szerzett ellenőrzési gyakorlattal rendelkezik, így megfelel a Bkr. 16. § (7) bekezdésében rögzített szakmai feltételeknek.

 A létszámra és erőforrásokra vonatkozó adatokat az Útmutató szerinti 1. sz. melléklet tartalmazza.

**I/2b) A belső ellenőrzési egység és a belső ellenőrök szervezeti és funkcionális függetlenségének biztosítása.**

A belső ellenőrzés szervezeti és funkcionális függetlensége biztosított volt. A belső ellenőrzési tevékenységre vonatkozó szerződést a Hajdú-Bihar Vármegyei Önkormányzati Hivatallal, a jegyző aláírásával kötötték. A jelentéstervezetek minden esetben a jegyző részére kerültek megküldésre, az egyeztetések során a belső ellenőr véleményének szuverenitása teljes mértékben érvényesült. A belső ellenőr más feladat ellátásában nem vett részt.

**I/2c) Összeférhetetlenségi esetek**

A belső ellenőrzés során a tárgyévre vonatkozóan nem merült fel a Bkr. 20. §-ában foglalt összeférhetetlenségi eset.

A belső ellenőr tevékenysége során független, külső befolyástól mentes és pártatlan volt.

**I/2d) A belső ellenőrzési jogokkal kapcsolatos esetleges korlátozások bemutatása**

A Bkr. 25. §-ában rögzített belső ellenőrzési jogosultságok maradéktalanul teljesültek. Az ellenőrzött területek vezetői és munkatársai együttműködtek és segítőkészen szolgáltatták a kért információkat.

**I/2e) A belső ellenőrzés végrehajtását akadályozó tényezők**

Az ellenőrzés végrehajtását akadályozó tényező nem merült fel, az ellenőrzött szervezetek munkatársai magy mértékben segítették a belső ellenőr munkáját.

A humán-erőforrásokon kívüli eszköz- és egyéb erőforrás-ellátottsággal kapcsolatosan nem merült fel probléma. Az eszközellátottsággal, a belső ellenőrzéshez történő információ-nyújtással kapcsolatos erőforrások, szervezési és egyéb hiányosságok nem merültek fel és nem akadályozták az ellenőrzés lefolytatását.

**I/2f) Az ellenőrzések nyilvántartása**

A Bkr. 22. §-a és 50. §-a szerinti nyilvántartásokat az Önkormányzati Hivatalnál ezen feladat ellátásával megbízott köztisztviselő vezeti. A belső ellenőrnél maradó belső ellenőrzési dokumentumok megőrzéséről, biztonságos tárolásáról a belső ellenőr gondoskodik.

**I//2g) Az ellenőrzési tevékenység fejlesztésére vonatkozó javaslatok**

A belső ellenőrzési tevékenység külső szolgáltató bevonásával történő ellátása megfelel az Önkormányzat szervezeti felépítésének és erőforrás ellátottságának. Az Önkormányzati Hivatalnál a belső ellenőrzéssel összefüggő feladatok koordinálását a Közgazdasági Osztályvezető végzi. A belső ellenőrzési tevékenység ebben a formában történő ellátása gazdaságos.

**I/3. A tanácsadó tevékenység bemutatása**

A belső ellenőr 2023. évben nem végzett a Bkr. 21. § (4) bekezdés szerinti tanácsadói tevékenységet. Írásos felkérés tanácsadásra nem történt. A lefolytatott belső ellenőrzések során, ahhoz kapcsolódóan az ellenőrzött szakterületek vezetőivel, a munkatársakkal minden esetben az ellenőrzési jelentésekben foglaltakon túl, a feladatellátás színvonalának, hatékonyságának emelését célzó szóbeli konzultáció, tanácsadás történt.

1. **A belső kontrollrendszer működésének értékelése ellenőrzési tapasztalatok alapján**

**II/1. A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok**

A belső ellenőrzési jelentések megállapításait, a következtetéseket és a következtetések nyomán megfogalmazott javaslatokat a jelentés 5. sz. melléklete tartalmazza.

**II/2. A belső kontrollrendszer öt elemének értékelése**

Az államháztartásról szóló 2011. évi CXCV. törvény 69. §-a rendelkezik a költségvetési szervek belső kontrollrendszeréről, a 70. §-a pedig a törvény belső ellenőrzésre vonatkozó előírásait rögzíti.

A Bkr. II. fejezete foglalja magába a belső kontrollokkal kapcsolatos szabályokat. A Bkr. 3. §-a rögzíti, hogy a költségvetési szerv vezetője felelős a belső kontrollrendszer keretében – a szervezet minden szintjén érvényesülő – megfelelő

1. kontrollkörnyezet
2. integrált kockázatkezelési rendszer
3. kontrolltevékenységek
4. információs és kommunikációs rendszer és
5. nyomon követési rendszer (monitoring)

kialakításáért, működtetéséért és fejlesztéséért.

Az Önkormányzati Hivatalnál a Jegyző gondoskodott a belső kontrollrendszer kialakításáról, valamint szabályszerű, eredményes, gazdaságos és hatékony működéséről. A működtetett kontrollrendszer teljesíti a vele szemben megfogalmazott jogszabályi követelményeket.

1. **Az intézkedési tervek megvalósítása**

A végrehajtott belső ellenőrzésekről készült jelentésekben négy intézkedés került javaslatként megfogalmazásra, amelyre az intézkedési terv készítése folyamatban van.

Az intézkedésekre vonatkozó kötelező táblázatot a jelentés 4. sz. melléklete tartalmazza.

Debrecen, 2024. május 16.

Nemesné Sőrés Erzsébet

 belső ellenőr